Държавен вестник, бр. 15, 2026 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  15
(i) имат право да внасят безмитно обза­
веждането и вещите си към момента 
на първоначалното им встъпване в 
длъжност в Република България;
(j) имат същото право да внасят безмитно 
моторни превозни средства за собствени 
нужди, каквото Република България 
предоставя на дипломатическите агенти 
с подобен ранг;
(k) се ползват от същите привилегии по 
отношение на валутата и възможностите 
за обмяна на валута, каквито се пре­
доставят на дипломатическите агенти 
с подобен ранг;
(l) са освободени от задължението за вна­
сяне на гаранция, дължима за стоки, 
временно допуснати на територията на 
Република България.
2. Разпоредбите на параграф 1, букви (f), 
(i) и (j) от настоящия член не се прилагат за 
граждани на Република България на нейна 
територия.
3. Организацията уведомява официално 
Република България за имената на лицата, 
за които се прилагат разпоредбите на насто­
ящия член.
Член 14
Привилегии и имунитети на Генералния сек­
ретар и на заместник генералния секретар и 
помощник генералния секретар
В допълнение към привилегиите, имуни­
тетите и улесненията, посочени в член 13 от 
настоящото споразумение: 
(a) Генералният секретар на Организацията 
се ползва с привилегиите, имунитетите 
и улесненията, предоставени на ръко­
водителите на дипломатически мисии; 
неговата съпруга/нейният съпруг или 
партньор и зависими роднини, признати 
от Организацията, се ползват с приви­
легиите, имунитетите и улесненията, 
предоставени на членовете на семейст­
вото, които са част от домакинството 
на ръководителите на дипломатически 
мисии;
(b) заместник генералният секретар и 
помощник генералният секретар на 
Организацията се ползват с приви­
легиите, имунитетите и улесненията, 
предоставени на дипломатическите 
агенти с подобен ранг; техните съпрузи 
или партньори и зависими роднини, 
признати от Организацията, се ползват 
с привилегиите, имунитетите и улесне­
нията, предоставени на членовете на 
семейството, които са част от дома­
кинството на дипломатически агенти 
с подобен ранг.
Член 15
Привилегии и имунитети на експертите
1. Експертите, които изпълняват мисии за 
Организацията, и лицата, поканени да участват 
в заседание, свикано от Организацията, се 
ползват на територията на Република България 
с привилегиите, имунитетите и улесненията, 
необходими за независимото изпълнение 
на техните функции по време на мисията, 
включително времето, прекарано в пътувания 
във връзка с мисиите им. По-специално те 
се ползват от:
(a) имунитет срещу арест и задържане и 
срещу конфискация на техния багаж и 
други вещи;
(b) имунитет срещу съдебен процес по 
отношение на изречени или написани 
думи, както и на всички действия, из­
вършени при изпълнение на мисията 
им; този имунитет продължава да е в 
сила и след приключване на мисията им;
(c) неприкосновеност на всички книжа и 
документи;
(d) правото, за целите на комуникацията с 
Организацията, да използват кодове и да 
изпращат и получават кореспонденция 
и други книжа и документи по куриер;
(e) същите привилегии по отношение на 
валутата или възможностите за обмяна 
на валута, каквито се предоставят на 
представител на чуждестранно прави­
телство с временна официална мисия;
(f) освобождаване от задължението за вна­
сяне на гаранция, дължима за стоки, 
временно допуснати на територията на 
Република България.
2. Разпоредбите на параграф 1, букви (e) 
и (f) от настоящия член не се прилагат за 
граждани на Република България на нейна 
територия.
3. Организацията уведомява Република 
България за имената на лицата, за които се 
прилагат разпоредбите на настоящия член.
Член 16
Свобода на движение
Правителството предприема всички под­
ходящи мерки за улесняване на влизането, 
престоя и напускането на територията на 
Република България, както и за осигуряване 
на свободното движение в рамките на тази 
територия на представителите на членовете и 
на нечленуващите участници, на служителите 
и експертите на Организацията, както и на 
всяко друго лице, поканено от Организацията 
за официални цели.